L’expansió global continua, però els riscos augmenten | CaixaBank Research\nL’expansió global continua, però els riscos augmenten\nEls indicadors econòmics aguanten prou bé. En particular, el conjunt d’indicadors d’activitat del 2T es manté en terreny raonablement positiu i la lleugera flexió a la baixa és coherent amb la suau desacceleració que esperem per a enguany. Els indicadors de sentiment empresarial (ISM) van reflectir aquesta tendència, ja que van continuar confortablement situats en zona expansiva al maig (és a dir, per damunt dels 50 punts), malgrat que l’índex de manufactures va recular 0,7 punts. D’altra banda, cal destacar que l’embranzida del mercat laboral va donar senyals de suavitzar-se amb la creació de 75.000 llocs de treball al maig (223.000 de mitjana el 2018), una dada raonable si tenim en compte que l’economia nord-americana es troba en una situació de plena ocupació i en una fase més madura del cicle. En aquesta línia, la taxa d’atur continua instal·lada en un baixíssim 3,6% i els salaris van avançar un dinàmic 3,1% interanual.\nLes pressions inflacionistes es mantenen contingudes. En concret, la inflació dels EUA es va situar en el 2,0% al maig, el mateix registre que a l’abril, mentre que la inflació subjacent es va situar en l’1,8% (el 2,1% a l’abril). De cara als propers mesos, esperem que la inflació subjacent es mantingui en els nivells actuals, de manera que l’absència de pressions inflacionistes significatives pot afavorir que la Fed dugui a terme alguna baixada de tipus si el context econòmic es deteriora.\nXina: els indicadors d’activitat continuen pintant una desacceleració. En particular, al maig, la producció industrial i la inversió es van tornar a alentir, i el nostre indicador de creixement, que reflecteix l’estat de l’activitat a partir de l’evolució dels sectors i de les variables més representatius de l’economia real, va continuar descrivint una senda de desacceleració gradual. Tot indica que les autoritats econòmiques del país mantenen un enfocament reactiu, que consisteix a estimular l’economia quan detecten que la desacceleració s’intensifica i, tot seguit, aixecar el peu de l’accelerador quan, gràcies, precisament, a aquest estímul, les dades milloren. En aquest sentit, la Xina té un marge relativament ampli en política monetària (si més no en política fiscal) per implementar noves mesures expansives que permetin evitar una desacceleració abrupta. En aquesta línia, el governador del Banc Central, Yi Gang, ja ha anunciat que estan disposats a actuar si és necessari.\nEntre els emergents, Turquia continua en hores baixes. Després de tres trimestres amb fortes caigudes, el PIB de Turquia va agafar una mica d’aire en el 1T 2019 amb un creixement intertrimestral de l’1,3%, tot i que, en termes interanuals, la taxa d’avanç del país encara es va situar en terreny negatiu (el –2,6%). Així i tot, mantenim la nostra previsió per al 2019 en el –2,5%, ja que l’economia turca es troba encara en un context complicat, on els desequilibris continuen molt presents.


14 Juliol 2019 – No cal que en facis gaire cas\nHi ha un anunci de televisió d’aquests que apareixen a l’estiu, que convida a quedar amb els amics, amb aquells amb qui estem farts de dir que un dia ens trucarem i quedarem, i mai no ho fem. L’anunci, de fet, a banda de voler vendre el seu producte, resulta una invitació a les relacions socials, allò tan devaluat avui dia, especialment per obra i gràcia dels nous mitjans de comunicació a distància.\nSempre són d’agrair els missatges positius, fins i tot dels anuncis de televisió, com el d’aquell altre que afirma que és possible una altra manera de viure. D’acord que tot plegat només són estratègies de màrqueting per a una determinada marca comercial, però així i tot, penso que són d’agrair, si més no, perquè ens recorden que l’estiu, justament l’estiu, amb la bondat del seu clima i la disponibilitat de temps, en molts casos, és un moment especialment propici per retrobar persones i sensacions que la rutina va deixant als vorals, mentre avancem en el dia a dia, al compàs implacable del rellotge.\nCompartir taula, experiències, conversa, il·lusions i neguits, fins i tot, és una d’aquelles experiències que valdria la pena no ajornar gaire i anar practicant tot l’any. En qualsevol cas, benvinguts siguin l’estiu, la calor i els dies llargs si serveixen perquè retrobem el plaer de quedar amb parents i amics. Perquè, com diu l’anunci en qüestió, no és igual quan quedem que quan no quedem.


Avui s'inicia una nova edició de la Fira Mercat Vins Rebels, al pavelló Firal de Vilafranca - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nLa fira, especialitzada en vins naturals, acollirà prop d’una setantena de cellers elaboradors d’aquests característics vins. L’impulsor de la mostra, Ton Rimbau, explicava que hi haurà unes 300 referències per tastar.\nL’entrada, amb un preu de 15 euros, permetrà degustar tots els vins i endur-se la copa Riedel. Els tiquets estan disponibles a codetickets.com.\nEls assistents, a més, podran acompanyar els vins amb les propostes que presentaran dos restauradors. També es podrà participar de nou al concurs literari, dipositant els escrits, de com a màxim un full, als llocs habilitats. Hi haurà tres guanyadors. El primer rebrà el seu pes en vi, el segon classificat s’endurà dues caixes i el tercer, una.


L'enquesta i els liberals\nL’enquesta del Centre de Recerca Sociològica sobre l’actualitat política ha ajudat a aprofundir en el problema que té el partit liberal amb l’elecció del proper cap de llista. Tots els resultats dels actuals líders de la formació són força discrets\nActualitzada 04/06/2017 a les 06:46\nToni Martí no es va poder estar de comentar a Josep Pintat que l’únic liberal que sortia ben parat de l’enquesta política era David Baró. El cap de Govern sabia perfectament l’aprofundiment dels problemes de lideratge que suposen aquestes dades perquè donen ales no tan sols als que prefereixen que Pintat no sigui el proper cap de llista, sinó també als que defensen que Jordi Gallardo seria una mala opció. Liberals d’Andorra es troba en un punt complicat perquè les grans expectatives que va aixecar amb el gran resultat del 2015 s’han anat diluint. La idea del sorpasso als demòcrates durant aquesta legislatura sembla llunyana a menys que es produeixi un terrabastall. Les comunals van ser el primer toc d’atenció respecte que la formació no avançava i el pas dels mesos ha confirmat que està estancada electoralment. L’enquesta constata que l’únic candidat que desperta unes mínimes simpaties és David Baró, que ni està al partit i que ha comès la gosadia de dir moltes vegades en públic que no serà candidat i que esgotarà el mandat comunal. Baró ha elegit fer-s’ho molt difícil i, en cas que al final entri en competició, ja haurà de pagar el peatge de desdir-se de tot el que ha estat proclamant fins a la data. Però és possible que tot i pagar el peatge els liberals no tinguin més remei que encomanar-se a Baró perquè els seus partidaris ja s’han apressat a assenyalar que amb les dades a la mà no hi hauria d’haver dubtes respecte a qui ha de ser el candidat. La situació és que Gallardo té el partit, Pintat la majoria de les parròquies i Baró la potencialitat del candidat més ben valorat. Difícil escenari sobretot després de les lluites internes que es van obrir un cop Gallardo va aprofitar l’últim congrés per colar les primàries sabent que és l’únic terreny on és favorit. Dels cent i escaig afiliats segurament el polític d’Andorra la Vella podria tenir majoria, però quan el pes en consellers l’aporten la Massana i Sant Julià és complicat voler tenir-los en un segon pla. Arriben mesos interessants en l’evolució del partit liberal que a mitjan legislatura veu com DA fins i tot amplia l’avantatge, mínimament, i que ja es troba a onze punts de diferència. I amb el sistema electoral significa majoria molt absoluta.


El Port de Mataró fa balanç de la relació de danys que ha patit arran del temporal Gloria | Mataró Audiovisual\nEl Port calcula que els danys del temporal superen els 150 mil euros\nRedacció dv., 24/01/2020 - 17:06\nEl pas de la borrasca Glòria ha deixat danys al Port de Mataró per valor d’entre 150.000 i 200.000 euros. Quantitat que podria ser encara més gran si es confirma que l’escullera ha patit moviments a causa del fort onatge que va provocar la llevantada. Tot i així, segons la gerent del Port de Mataró, Margarita Díez, l’estructura del braç del port, que ha suportat l’envestida d’onades de fins a 7 metres, “sembla que s’ha mantingut sense danys i la bocana està en bon estat”. Per tant, l’entrada i sortida del Port es pot fer sense problemes mentre no es reposi el far que es va emportar una onada durant aquest fort episodi de mal temps.\nEn els quatre dies que va durar el temporal Glòria es van fer més de 100 actuacions al conjunt del port. La majoria d’elles van ser per lligar embarcacions que l’onatge havia deixat anar, així com també buidar les que s’havien vist afectades o enfonsades per la quantitat d’aigua de la pluja i les onades. En total, van ser cinc els vaixells que van acabar enfonsats en aigües portuàries i 10 més van ser salvats del seu enfonsament. D’altra banda, es va incendiar un generador d’electricitat situat a la marina de Varador 2000. Finalment, el far que senyalitza l’entrada a la instal·lació, que una onada va emportar-se per davant. Diu la gerent del Port de Mataró, que serà substituït per un altre de més modern. Aquest nou element comptarà amb un sistema que informarà a temps real de les dades de llum per ràdio i s’instal·larà també una estació meteorològica.\nDurant els propers dies, el Consorci del Port de Mataró activarà les assegurances per començar les reparacions de la instal·lació. Pel que fa a l’espigó, els Bombers han assegurat la barana. El que continuarà tancat és l’extrem més proper a la bocana del port. És la part que ha quedat més malmesa per la llevantada. Precisament, fa unes setmanes es va presentar el pla de renovació del Port que inclou accions per adaptar el dic al canvi climàtic i protegir-lo dels temporals.\nLa gerent del Port ha mostrat, també la seva preocupació per la gran quantitat de fulles de posidònia que han aparegut al Port. Una mostra de la fragilitat d’aquest planta i de tot l’alguer de Mataró.\nInforma: S.Ruiz / M.Gómez


Discursos rotunds, futurs incerts (Sebastià Alzamora)\nDiscursos rotunds, futurs incerts\nSEBASTIÀ ALZAMORA 23/12/2012 00:00\nMolt interessant el reportatge que publicava Roger Tugas a l'ARA d'ahir, amb comentaris sobre el primer discurs al Parlament (sense papers ni xuletes) d'Oriol Junqueras, per part de tres savis en el tema: els consultors de comunicació política Aleix Cuberes i Xavier Peytibi, i el catedràtic de filologia catalana de la UB Josep Murgades, que a més s'anuncia com a expert en retòrica i que lamenta que els polítics no tinguin assessors en aquesta matèria, com sí que n'acostumen a tenir d'imatge: certament, és una pena que els partits no contribueixin (encara més) a disminuir les llistes de l'atur a força de crear llocs de treball perfectament inútils.\nEls tres entesos coincidien a celebrar el discurs sense crosses de Junqueras com un esdeveniment parlamentari que feia temps que no hi havia hagut ocasió de contemplar, però a la vegada criticaven un cert encarcarament (allò que en diuen un llenguatge corporal limitat ) en l'actitud del líder republicà. Algun d'ells feia un exercici d'enginy per apuntar que Junqueras havia caigut en un cert hieratisme i que havia semblat "un Crist romànic". No sé de què es queixen: alguns professors es comporten dins les aules com si fossin perfectes gallines escaldades, sense que els alumnes tinguin l'oportunitat de deplorar-ho com convindria.\nSigui com vulgui, Oriol Junqueras ha tingut el mèrit de retornar a la cambra catalana l'estil gratificant dels millor oradors parlamentaris, com potser no s'havia vist des de Jordi Pujol i Josep-Lluís Carod-Rovira. No és cap sorpresa: qualsevol que hagi contemplat alguna vegada l'espectacle de l'Oriol Junqueras divulgador, explicant amb abrandament i detall la caiguda de Barcelona del 1714 a una massa de públic tan astorada com agraïda, podia esperar que el mateix personatge desembarqués a l'hemicicle equipat amb les seves millors armes retòriques. Aprofitaríem per repetir que la condició de professor no hauria d'implicar cap mena de disminució en les virtuts d'un polític, com de vegades alguns sembla que volen donar a entendre, sinó, justament al contrari, una multiplicació de les seves potencialitats.\nA més, Junqueras no és l'únic líder d'aquesta legislatura amb bons dots discursius: David Fernàndez, de la CUP, també va fer un debut més que remarcable a la tribuna. I, encara que ja els tenim més vistos, és just reconèixer que Albert Rivera també discurseja amb solvència (si no fos per la seva tirada a la demagògia més barata), i que fins i tot Artur Mas, sense arribar a brillar més que en ocasions comptades, sí que sap imprimir caràcter, i una certa gràcia i vivacitat, als seus discursos i compareixences. A molta distància, en tot cas, de les sonsònies monocordes de José Montilla o de les melopees verbals de Pasqual Maragall.\nDe manera que ja veurem què en surt, de tot plegat, però com a mínim ens podem prometre que assistirem a debats interessants i, qui sap, vibrants i tot. Si la vibració també s'encomana a l'acció política, potser fins i tot xalarem de debò. Així sia.


L’SLC de Sant Pere de Ribes participa en el Pla Educatiu d’Entorn de les Roquetes - Notícies - Consorci per a la Normalització Lingüística - CPNL\nL’SLC de Sant Pere de Ribes participa en el Pla Educatiu d’Entorn de les Roquetes\nEls plans educatius d’entorn potencien la interrelació i els vincles entre l’activitat escolar i el teixit social i cultural del poble\nEl Servei Local de Català de Sant Pere de Ribes participarà en el Pla Educatiu d’Entorn (PEE) de les Roquetes, corresponent al curs 2008-2009, igual com ha fet en els dos anys anteriors.\nTaller de cançons a les Roquetes, en el marc del Pla d'Entorn.\nConcretament, el servei forma part de la Comissió de formació permanent, encarregada de la programació de les activitats, i col·labora en l’organització d’actuacions que fomentin l’ús del català en els diferents àmbits que conformen l’escola.\nClub de lectura i taller de cançons\nDurant el curs 2007-2008, des del mes d’octubre fins al mes de juny, es van dur a terme les nou sessions d’un Club de lectura fàcil, en què van participar 16 persones. Aquestes sessions de lectura van acabar amb un acte d’homenatge a l’escriptora Mercè Rodoreda, en el qual es van llegir textos de La plaça del Diamant.\nAixò de banda, també es va fer un Taller de cançons per a infants, guiat pel grup De Calaix i dirigit als pares i mares de les escoles de les Roquetes. El taller va permetre que pares i mares que tenen un origen fora de Catalunya coneguessin cançons catalanes per a infants i també que milloressin els coneixements de català. Hi van participar 25 persones\nEls plans eduactius d’entorn\nEls plans educatius d’entorn potencien la interrelació i els vincles entre l’activitat escolar i el teixit social i cultural del poble. Des dels inicis, el desplegament del PEE ha tingut en compte dos eixos bàsicament: d’una banda, el foment de la cohesió social a partir de l’educació intercultural; d’una altra, la consolidació del català com a llengua d’ús social habitual. Amb aquests principis, les activitats programades van dirigides a tota la comunitat educativa, des del professorat, a les famílies i a totes les persones que tinguin alguna relació amb els centres educatius de la població.\nEl 21 d’octubre passat es va presentar a la sala polivalent de l’Ajuntament de les Roquetes el PEE de les Roquetes d’enguany, en un acte que va presidir l’alcalde de Sant Pere de Ribes, Josep Antoni Blanco, la regidora de Cultura i la inspectora de la zona del Departament d’Educació.


EN LA PRIMERA MESA SECTORIAL DEL CURS (14/10): USTEC-STES (IAC) SEGUIM DENUNCIANT LA DESPROTECCIÓ DE...\nEN LA PRIMERA MESA SECTORIAL DEL CURS (14/10): USTEC-STES (IAC) SEGUIM DENUNCIANT LA DESPROTECCIÓ DEL PERSONAL ALS CENTRES EDUCATIUS PER PART DEL DEPARTAMENT D’EDUCACIÓ\nDavant de la convocatòria de la primera mesa sectorial del curs, que comptava amb 10 punts a l’ordre del dia (impossible de tractar en una sola mesa), i a petició unitària dels sindicats de la mesa, l’Administració ha acceptat de realitzar-la en dues jornades. La continuació serà el proper dimarts 20 d’octubre de 2020.\nMesures preventives als centres de treball\nUSTEC-STEs (IAC) hem exigit incansablement la necessitat d’activar la comissió de seguiment mixta, a la qual s’han afegit tots els sindicats de la mesa, per esmenar la problemàtica detectada entre la comissió paritària, com a òrgan assessor, i la mesa sectorial, com a òrgan de negociació, on es deriven temes d’un òrgan a l’altre sense donar-hi cap resposta. Reclamem un espai on es puguin tractar temes de prevenció i temes administratius.\nLa comissió mixta, que ja es va utilitzar en el primer moment d’inici de la pandèmia, no s’ha convocat més que una sola vegada. USTEC-STEs (IAC) reclamem que, davant de la situació d’excepcionalitat que estem vivint des del curs passat, es doni sortida a aquesta proposta per efectivitat, per presa de decisions i per donar resposta al personal dels centres educatius.\nDavant de la insistència d’USTEC-STEs (IAC), finalment s’ha aconseguit que l’Administració accepti que cal determinar el format, el nivell de representació i la periodicitat d’aquesta comissió. USTEC-STEs (IAC), en la propera mesa del 20 d’octubre, seguirem insistint en l’activació de la comissió mixta de seguiment abans que acabi el mes d’octubre.\nRespecte al punt de mesures preventives als centres educatius, reclamem que tant el Departament d’Educació com la Generalitat de Catalunya pressionin el Govern de Madrid perquè modifiqui el nivell de risc que ha establert per al personal docent i laboral, el NR1, ja que aquesta qualificació exclou qualsevol mesura d'adaptació del lloc de treball. USTEC-STEs (IAC) considerem que és una errada i una temeritat posar tot el personal dels centres a NR1, que seria el mateix que el risc comunitari, que és el que té qualsevol persona al carrer. Per això, reclamem que el nivell de risc per al personal del Departament d’Educació sigui el NR2. USTEC-STEs (IAC) seguim denunciant que el professorat no té garantides les mesures mínimes de protecció:\n• exigim l’ús de les mascares FFP2,\n• garantir la distància interpersonal als centres educatius,\n• instruccions clares i concretes per a col·lectius i per a centres especials,\n• la negociació del teletreball, que ja es una realitat quan es confinen grups d’alumnes.\n• la reducció de ràtios a totes les aules per garantir les distàncies de seguretat\n• i per tant, un increment molt notable de professorat.\nTractament del personal vulnerable\nDes d’USTEC·STEs (IAC) hem deixat clar el nostre posicionament: malgrat la pandèmia, els treballadors i treballadores del Departament d’Educació tenim dret a la nostra salut. Des de l’1 de setembre hem detectat molts casos als quals l’Administració no ha donat resposta un més i mig després del retorn als centres educatius. Tot i ser casos individuals, pel volum que estem tractant, passen a ser qüestions de mal funcionament en general respecte al tractament del personal vulnerable.\n• Disfuncions amb l’ICAM, amb manca de coordinació amb el Servei de Prevenció del Departament.\n• Empreses contractades que no han funcionat correctament, motiu pel qual demanarem responsabilitats.\n• Canvis en l’obligatorietat de «Declaració responsable».\n• Sobre el personal vulnerable hem exposat la manca de criteri sobre la dotació de màscares FFP2 i la manca d’instruccions als centres educatius, que no sabien a qui les havien de destinar.\n• Una màxima protecció per al col·lectiu de dones gestants.\n• Manca de recursos als centres per fer front a les adaptacions del lloc de treball que determinaven els Serveis de Prevenció.\n• Manca d’unes instruccions úniques als diferents ST sobre el permís de deure inexcusable.\nPel que fa al procediment d’oposicions, s’ha fet arribar la gran inquietud que existeix entre les persones aspirants amb la nota sobre l’ajornament de la 2a prova sine die. L’Administració ha aclarit que les proves continuaran i que no se n’ha plantejat la seva suspensió en cap moment.\nEl dimarts vinent, continuació de la mesa, esperem que el Departament pugui aclarir totes les qüestions plantejades per USTEC-STEs (IAC) així com preveure la data de la segona prova.\nValoració USTEC-STEs (IAC)\nEn primer lloc, valorem molt negativament la tardança de l’Administració en la convocatòria d’aquesta primera mesa, un mes i mig després de l’inici del curs. USTEC-STEs (IAC) ja vam fer una petició de mesa el dia 1 de setembre que no va ser atesa i que tenia previstos alguns dels punts que avui finalment s’han tractat sobre les mesures de prevenció als centres educatius i sobre el tractament del personal vulnerable.\nHem evidenciat que l’Administració no ha tingut en compte en aquest inici de curs cap de les mesures que USTEC-STEs (IAC) hem posat sobre la taula des del mes de juny i que, tot i reconèixer-ne greus disfuncions, tampoc no té previstos canvis de calat ni la implementació de cap de les propostes que s’han anat fent. Sobre la taula han quedat sense poder tractar punts de rellevància com el del teletreball docent, en un moment que ja tenim companys i companyes que l’estan duen a terme en el moment en què es confinen grups d’alumnes.


12 de març de 2017 07:00 - 14:00\n« VII Canicross & Mushing de l’Anoia – AEM Canicross Challenge\nII Canicross Sant Pol de Mar »\nPer poder garantir el benestar dels animals i dur a terme un munt d’intervencions que salven cada dia molts animals abandonats cal dotar el nou refugi d’un centre veterinari propi. I amb el Pet-jades ho podem fer possible! Apunta’t!\n7:00-8:30Lliurament de dorsals i control veterinari canicross i bikejoring\n8:30Sortida Bikejoring (sortides individuals contra-rellotge)\n9:15Sortida Canicross (sortides per categories)\n9:00-10:00Lliurament de dorsals caminada\n10:00Sortida de la caminada\n12:00Publicació de classificacions del canicross\n12:15Canicross infantil (350m)\n12:30Entrega de Trofeus\nLavabos i dutxes disponibles a les Pistes d’Atletisme de Mataró.\nPreu de les inscripcions anticipades (fins el dia 9 de març):\nCaminada 12€ adults / 6€ nens menors de 12 anys\nLes inscripcions anticipades es tancaran dijous 9 de març. A la caminada us podreu inscriure el mateix dia amb un recàrrec de 2€.\nINSCRIPCIONS A LA CAMINADA: directament feu l’aportació econòmica a través del portal El Meu Gra de Sorra i apunteu el NOM i COGNOMS dels participants a l’apartat COMENTARI.\nVull inscriure’m a la CAMINADA


El racó d'en freejack: L'acadèmia dels Nobel reconeix el paper dels "pares" del disc dur modern\nL'acadèmia dels Nobel reconeix el paper dels "pares" del disc dur modern\nEl descobriment d'Albert Fert i Peter Gruenberg que els ha valgut el premi Nobel de Física d'enguany, va permetre al seu moment la miniaturització dels discos durs.\nQuan el proper 10 de desembre el francès Albert Fert i l'alemany Peter Gruenberg pugin a l'escenari del Concert Hall d'Estocolm (Suècia) per recollir el seu premi Nobel de Física, ho faran pel descobriment el 1988 de l'efecte de Magnetoresistència gegant (GMR per les seves sigles en anglès), un principi físic que ha estat indispensable conèixer per a poder miniaturitzar els discos durs de l'ordinador fins a tal punt de ficar-los en aparells com portàtils o reproductors MP3.\nAixí doncs, des del laptop amb el qual estic redactant aquestes ratlles fins a l'iPod amb el que qualsevol persona del món pot estar escoltant música en aquest moment deuen en gran part la seva existència a Fert i Gruenberg.\nEl principi de Magnetoresistència gegant és un efecte mecànic quàntic que s'observa en estructures de pel·lícula prima compostes per capes alternades ferromagnètiques i no magnètiques. Es manifesta en forma d'una baixada significativa de la resistència elèctrica observada sota l'aplicació d'un camp magnètic extern: quan el camp és nul, les dues capes ferromagnètiques adjacents tenen una magnetització antiparal·lela ja que estan sotmeses a un acoblament ferromagnètic dèbil entre les capes. Sota l'efecte d'un camp magnètic extern, les magnetitzacions respectives de les dues capes s'alineen i la resistència de la multicapa cau de forma brutal*.\nAquest descobriment crucial en el món de la informàtica fou realitzat de forma paral·lela i sense coneixement mutu pels dos físics guardonats, Fert a la Universitat de Paris-Sud i Gruenberg en el Jülich Research Centre. Aquest darrer disposa de la patent de l'invent.\nLloc web dels Premis Nobel en el qual es mostra als guardonats\nEntrada de la Wikipedia corresponent a l'efecte de Magnetoresistència gegant (en anglès)\n* definició extreta de la Wikipedia\nposted by Guillem @ 7:22 a. m.\nMicrosoft llança un programa per recolzar a les co...\nDisponible openSUSE 10.3\nL'iPhone crea escola\nMicrosoft introdueix la segona generació de Zune q...\nAixí serà Ubuntu 7.10\nRevelats els primers detalls de l'Office 2008 per ...\nMicrosoft estén la disponibilitat comercial del Wi...\nMicrosoft podria estar treballant en un primer ser...\nUbuntu llança nou sistema operatiu per crear virtu...\nLa suite ofimàtica en línia de Google creix i s'en...


El Govern avalarà la taxa de 50 € per hectàrea d'Afrucat\nPer promocionar la fruita de pinyol, pomes i peres, i obrir nous mercats || L’ordre del pla d’arrancades, al maig\nEl director general d’Alimentació, Qualitat i Indústries Agroalimentàries, Carmel Mòdol, va avançar ahir que la Generalitat donarà llum verda amb tota probabilitat a la quota de 50 euros per hectàrea aprovada per Afrucat al març i que ha de servir per promocionar, buscar nous mercats, innovar, i millorar la qualitat i la planificació dels sectors productors de poma, pera, préssec i nectarina a Catalunya. El pagament d’aquesta quota, que és d’obligat compliment, va a càrrec dels productors. En aquest sentit, Mòdol va subratllar que “si volem accedir als fons europeus de promoció de la fruita, el sector ha de ser organitzat i ha d’aportar capital generat pels mateixos productors”.\nD’altra banda, Mòdol també va assegurar que l’ordre de convocatòria dels ajuts del pla d’arrancada es publicarà “segurament durant la primera setmana de maig”, en cas que hagi estat aprovada pel Consell Executiu.\nJordà convida els pagesos a “enamorar” amb el seu producte el consumidor de les grans urbs\nAixí mateix, la consellera d’Agricultura, Teresa Jordà, que va visitar la capital del Segrià amb motiu d’una jornada sobre el pla de fruita, va insistir en l’esforç efectuat per la Generalitat per tirar endavant el pla d’arrancades sense l’aportació econòmica de cinc milions d’euros que, en principi, considera que hauria d’haver aportat l’Estat.\nArran d’això, va recordar que el Govern ja ha aprovat una partida de 4,5 milions d’euros per finançar aquest pla, que culminarà l’any 2021 i que està previst que redueixi la producció de fruita de pinyol en 80.000 tones, “volum que és el que es va deixar d’exportar arran del veto rus”.\nEn un altre ordre de coses, Jordà va animar a “enamorar” els consumidors de Barcelona. “Quan un barceloní assaboreix un préssec, ha d’entendre que al darrere d’aquesta fruita hi ha un pagès que treballa fantàsticament”, va dir en aquest sentit la consellera.


Paterna celebra la gala Encén una Metxa per la Igualtat – Compromís per Paterna\nLa campanya va aconseguir més de 4.000 euros que s’han destinat a la fabricació perruques i mocadors oncològics\nEl dimarts 22 de maig, a les 11h del matí en el Auditori Antonio Cap de Paterna, la regidoria d’Igualtat que dirigeix Carmen Gayà, celebra la gala “Encén una Metxa per la Igualtat”, un acte en el qual es farà un reconeixement a totes les perruqueries i centres formatius de Paterna que, de manera solidària i desinteressada, van col·laborar amb la Campanya destinada a fer més visible les reivindicacions d’igualtat de les dones i que va servir, també, per a arreplegar els diners suficients per a poder fer donació de 40 perruques i mocadors oncològics a l’Hospital Arnau de Vilanova.\nLa campanya la va iniciar la regidoria d’Igualtat de l’Ajuntament de Paterna durant la setmana de la dona del 2018, en ella es va demanar la col·laboració tant de perruqueries com de la ciutadania en general que a canvi si es fes una metxa habitada al capdavant aportava la voluntat per a arreplegar diners per a fabricar perruques i mocadors oncològics per a dones amb càncer i sense recursos.\nPer a la regidora d’Igualtat, Carmen Gayà, “la resposta va ser fantàstica i va superar àmpliament les expectatives que teníem; durant dues setmanes les paterneras i els paterneros, persones grans i xicotetes, homes i dones, van passar per les perruqueries i van anar a les campanyes de carrer per a posar-se la metxa habitada i contribuir solidàriament amb la campanya. En total s’han arreplegat al voltant de 4.000 euros, que hem destinat íntegrament a la fabricació de perruques i mocadors per a dones que pateixen càncer i que no disposen de recursos per a comprar aquests productes. A través de l’Hospital Arnau de Vilanova farem aquesta donació i ells s’encarregaran de fer la distribució més adequada entre les usuàries’.\nA més dels reconeixements, durant la gala, es realitzarà una master class en directe, en la qual una professional especialitzada en extensions i postissos, farà una demostració de les tècniques més noves.\n← Compromís per Paterna demana explicacions a l’alcalde sobre la seua imputació per la Festa de Halloween 2017\nLa Gran Fira de Paterna es converteix en un referent comarcal →


Secció de Advocats del programa Ara i Aquí d'Andorra difusió;\nAra i Aquí: Advocats\nAdvocats amb Jordi Vintró: estudis universitaris\nL'advocat Jordi Vintró assegura que el dret és una carrera universitària avorrida. Ara bé, tot depèn, com sempre, del professorat. Vintró aconsella triar el professor que estigui exercint com a advocat, ja que així l'assignatura es pot fer més amena en tractar-se casos reals.\nAdvocats amb Adela Nieto: pros i contres procediment civil\nEl nou procediment civil comporta canvis. Tal com ressalta l'advocada Adela Nieto, el procediment civil ens conduirà a l'agilitat i celeritat de la mateixa justícia i, alhora, a l'encariment dels procediments que s'iniciïn.\nAdvocats amb Josep Antoni Silvestre: drets del detingut\nL'advocat Josep Antoni Silvestre aconsella que en circumstàncies adverses, sobretot en processos de detencions, sempre tinguem present un advocat. I és que és l'única manera que no es vulnerin els drets dels detinguts i perquè tinguem una interpretació exhaustiva de cada un dels drets que tenim com a detingut.\nAdvocats amb Estefania Bourgeaud\nL'advocada Estefania Bourgeaud ens parla de l'acció de paternitat. Qui engega un procés de paternitat? Quins són els motius que hi ha al darrere? Quins són els efectes col·laterals d'un procediment de paternitat?\nAdvocats: Xavier López ens parla dels conflictes laborals\nL'advocat Xavier López ens exposa les problemàtiques que presenten les diferents modalitats d'acomiadament. L'advocat manifesta que amb l'aprovació de la nova llei de relacions laborals, el treballador ha acabat pertent drets.\nAdvocats: Sophie Bellocq, justícia, batllia i advocats\nL'advocada Sophie Bellocq posa sobre la taula les disfuncionalitats del sector del dret a l'hora d'operar. L'advocada parla del projecte de llei de les notificacions digitals i de les qüestions que, a dia d'avui, haurien de modificar-se abans de la seva aplicació.\nAdvocats amb Jordi Segura: la justícia pre i post-constitucional\nL'advocat Jordi Segura ens ha fet una classe de butxaca de com era i funcionava la justícia abans de la Constitució i quines figures entraven en joc.\nAdvocats: advocats i justícia\nL'advocat Manel Pujades ens dibuixa la relació que existeix en l'actualitat entre els advocats i la justícia.\nAdvocats: arrendatari i arrendador\nL'advocada Esther Domínguez ens explica els drets i obligacions de l'arrendatari i arrendador dins la llei de mesures urgents en matèria d'arrendaments d'habitatge i per millorar el poder adquisitiu.\nSón nostres i cal protegir-les\nL'Ester Peralba ens ha parlat de la protecció de les nostres dades personals a l'espai que fem en col·laboració del Col·legi d'Advocats d'Andorra.


Soldats de fortuna | Edvard Txesnokov | Moscou | Política | El Punt Avui\nSoldats de fortuna Soldats de fortuna Soldats de fortuna Soldats de fortuna + Soldats de fortuna E-mail\nMoscou - 26 gener 2020 2.00 h\nErdogan i Putin , en primer terme, en una reunió bilateral de la cimera de Berlín sobre Líbia, fa una setmana EFE\nSoldats de fortuna Soldats de fortuna Soldats de fortuna Soldats de fortuna Soldats de fortuna E-mail\nEdvard Txesnokov - Moscou\n“Tothom sap que Rússia controla la companyia Wagner. Rússia ha enviat aquestes forces de seguretat a Líbia i si Líbia sol·licita el nostre ajut militar, hi enviarem el mateix nombre d’homes.” Aquestes paraules pronunciades pel president turc, Recep Tayyip Erdogan, el passat 10 de desembre reconeixien explícitament que Rússia posseeix companyies militars privades –conegudes com CMP o txeveka per les inicials en rus– que operen a tot el món.\nEn realitat, l’empresa de mercenaris “txeveka Wagner” com a tal no existeix. És una farsa. Aparentment, durant la guerra de Donbass del 2014, hi va haver un comandant d’origen rus que tenia Wagner com a codi indicatiu de comunicació. Des d’aleshores, el nom ha quedat associat a totes les empreses de mercenaris, tot i que no existeixi cap empresa amb el nom Wagner al registre mercantil rus.\nPerò els mercenaris russos són reals, tan reals com la guerra civil de Líbia que assota aquest país del nord d’Àfrica des de fa nou anys. En aquest conflicte, Turquia dona suport al Govern d’Acord Nacional de Trípoli, mentre que els mercenaris russos van ser contractats pel general Khalifa Haftar, líder del govern alternatiu de Tobruk. Sense aquest conflicte d’interessos, Erdogan mai no hauria gosat parlar de mercenaris russos.\nEl motiu del fracàs de Khalifa Haftar per conquerir Trípoli durant l’ofensiva d’abril del 2019 cal cercar-lo al Sudan, on els mercenaris russos tenien les seves bases logístiques fins que el cop d’estat de l’11 d’abril de l’any passat a Khartum va provocar la interrupció de subministraments als mercenaris russos desplegats a Líbia.\nEn altres regions del món, els soldats de fortuna russos han tingut més èxit. El seu bateig de foc va ser a la guerra del Donbass del 2014. Es podria comparar aquest conflicte amb l’episodi de la guerra civil espanyola que va acabar amb la caiguda de Catalunya el 1939, amb un bàndol dels radicals d’extrema dreta ucraïnesos que intentava eliminar els seus enemics formats per una coalició de militants favorables a Rússia i amb forta influència anarquista d’esquerra, tant a Donetsk com a Luhansk. Per por a la reacció internacional, Moscou no va desplegar el seu exèrcit regular al Donbass, però va permetre que hi actuessin diverses companyies paramilitars d’origen rus.\nMés de 25.000 voluntaris russos van participar en els enfrontaments del Donbass. Quan la guerra es va convertir en un conflicte de baixa intensitat cap al febrer del 2015, Moscou va començar a pensar què havia de fer amb aquella divisió de voluntaris, les habilitats militars dels quals eren inútils o senzillament perilloses per a la vida quotidiana. El setembre del mateix any, Rússia va iniciar una campanya per ajudar l’aliat sirià Baixar al-Assad. Així es va permetre que una txeveka hi intervingués contractant mercenaris en suport de Damasc, i així els mercenaris eren enviats lluny de Rússia. A Síria hi van tenir un paper essencial per expulsar els terroristes gihadistes de Palmira i Alep. Aquesta reeixida campanya militar va cridar l’atenció de potencials clients arreu del món, especialment pels costos relativament baixos dels soldats de fortuna russos. Un mercenari anglès, americà, francès o sud-africà pot cobrar fins a 10.000 dòlars al mes, mentre que un de rus costa dues vegades menys i demostra la mateixa eficàcia al camp de batalla.\nAra molts d’ells són instructors de l’exèrcit governamental de la República Centreafricana; defensen els camps de petroli de l’enemic número u dels americans, el veneçolà Nicolás Maduro; i protegeixen mines a com a mínim deu països africans.\nUn típic mercenari està molt lluny dels estereotips que puguem imaginar. Pot ser perfectament un home intel·ligent amb titulació universitària i que coneix diverses llengües estrangeres. Actualment, els que parlen francès són els més sol·licitats, ja que el francès és la llengua principal de comunicació a una vintena de països africans, incloses les regions més inestables del centre i l’oest del continent.\nA Rússia, el teu veí podria ser un mercenari. Desapareix durant unes setmanes de tant en tant i quan torna és un perfecte pare de família que té cura de la seva dona i els seus fills.\n–On has estat? Sembla que t’hagis cremat la cara en un país tropical!\n–No res, només un viatge de negocis! I per què dius tropical? Treballant a l’Àrtic també et cremes la pell!\nActualment, Rússia desenvolupa molts projectes industrials polars, com la planta de gas natural GNL liquat de 27 mil milions de dòlars instal·lada a Iamal a la riba de l’oceà Àrtic, on treballadors qualificats poden guanyar molts diners. Així que l’argument és perfectament creïble.\nAl mes, un mercenari rus pot guanyar més de 150.000 rubles (2.500 dòlars), mentre que l’altra meitat del seu sou de 5.000 dòlars se’n va als beneficis de la seva empresa. Comparem-ho amb l’actual salari mitjà de 1.000 dòlars a Moscou o de 300-400 dòlars a les zones rurals russes. D’altra banda, hi ha els extres. En cas d’assalts reals, quan per exemple un escamot de mercenaris ha de capturar algun objectiu d’un exèrcit enemic, els honoraris del mercenari poden augmentar fins a 500.000 rubles (més de 8.000 dòlars). Com pot ser que tot i així, les txeveka no facin fallida? Com a botó de mostra, la batalla d’Alep, on les baixes entre les unitats d’assalt de mercenaris van superar el 90%. És el teu company d’armes mort qui et paga, home. Després de capturar tres o quatre objectius, alguns s’acomiaden de la vida, però d’altres ho fan de les hipoteques.\nAlgunes fonts assenyalen que, en la dècada que comença, l’idioma preferit dels mercenaris serà l’espanyol.\nEdvard Txesnokov és sotseditor d’internacional del diari ‘Komsomolskaia Pravda’\nEl Punt Avui. Girona 26-01-2020, Pàgina 35\nEl Punt Avui. Nacional 26-01-2020, Pàgina 23\nBatet, molest per haver-se assabentat de la renúncia de Pascal pels mitjans\nL’exconseller Puig compareix davant la justícia belga per afrontar la tercera euroordre pel cas de l’1-O\nÀustria reprèn el trànsit ferroviari amb Itàlia després d’unes hores suspès per por al coronavirus\nComença el judici per l’extradició als EUA d’Assange


My Own Private Idaho - Viquipèdia, l'enciclopèdia lliure\npel·lícula de 1991 dirigida per Gus Van Sant\nMy Own Private Idaho (El meu Idaho privat a Espanya, El meu món privat a l'Argentina, Idaho: El camí dels meus somnis a Mèxic) és una pel·lícula independent de 1991 dirigida per Gus Van Sant i protagonitzada per River Phoenix i Keanu Reeves.\nEnric IV, part 1, Henry IV, Part 2 i Enric V\ndrama, romàntica, road movie, LGBT\nItàlia, Seattle, Portland i Idaho\nNational Society of Film Critics Award al millor actor (1991)\nIndependent Spirit a la millor fotografia (1992)\nIndependent Spirit al millor guió (1992)\nIndependent Spirit al millor director (1992)\nIndependent Spirit al millor actor (1992)\nEl personatge de Reeves es basa en el d'Enric IV, part 1 de Shakespeare. La pel·lícula va obtenir diversos guardons, incloent el de millor actor en el Festival de Venècia en 1991, i és un dels clàssics del cinema gai.\nMike Waters (River Phoenix) i Scott Favor (Keanu Reeves) són dos joves prostituts que es guanyen la vida prestant serveis sexuals tant a homes com a dones als carrers de Portland.\nMike és gai i sofreix de narcolèpsia i viu obsessionat amb la cerca de la seva mare, mentre Scott va decidir dedicar-se a la prostitució com a rebel·lia davant el seu pare, l'alcalde, i només espera que aquest mori per a rebre l'herència que li quedarà i canviar radicalment de vida a penes compleixi 21 anys, encara que ningú ho cregui.\nPerò tots dos mantenen una boja amistat que es posa a prova ja que durant un viatge a Roma en cerca de Sharon Waters, mare de Mike, Scott s'enamora i Mike comprèn que està a punt de perdre a l'única persona important en la seva vida.\nMike (River Phoenix), un vividor de carrer, està dret només en un tram desert de la carretera. Es comença a parlar a si mateix i s'adona que el camí acaba semblant-se a la cara d'una persona. Experimenta un episodi de narcolèpsia somiant amb la seva mare confortant-lo mentre es reprodueixen vídeos casolans de la seva infància.\nMés tard, després que un client li faci una fel·lació a Seattle, Mike torna al seu lloc favorit on captar clients. Li recull una dona major adinerada que ho porta a la seva mansió on es troba amb dos companys prostitutos, també contractats per la dona. Un d'ells és Scott Favor (Keanu Reeves), el millor amic de Mike, i l'altre és Gary. Mentre es prepara per a tenir relacions sexuals amb la dona, Mike experimenta un altre atac de narcolèpsia i desperta l'endemà amb Scott, a Portland, Oregon .\nMike i Scott aviat es reuneixen amb Bob Pigeon, un home de mitjana edat, mentor d'una colla de nens del carrer i prostitutos que viuen en un edifici d'apartaments abandonat. Scott, el fill de l'alcalde de Portland, admet a Bob en privat que quan compleixi 21 anys, heretarà la fortuna del seu pare i es retirarà del carrer. Mike anhela trobar a la seva mare, i ell i Scott marxen a Idaho per a visitar al germà major de Mike, Richard, que viu en una vella caravana. En el viatge, Mike confessa a Scott que està enamorat d'ell, però est li recorda amb tacte que només té sexe amb homes per diners. Richard tracta de dir-li a Mike qui és el seu veritable pare, però Mike li diu que sap que és ell. Richard informa a Mike que la seva mare treballa com a cambrera d'hotel; quan Mike i Scott visiten l'hotel, es troben que ella ha anat a Itàlia a la recerca de la seva pròpia família. A l'hotel es troben amb Hans, l'home que els va portar amb cotxe a Portland, i es prostitueixen amb ell.\nAmb els diners que van rebre d'Hans, Mike i Scott viatgen a Itàlia. Troben la casa de camp on la mare de Mike va treballar com a empleada i com a professora d'anglès. La jove que viu allí, Carmela, li diu a Mike que la seva mare va tornar als Estats Units fa mesos. Carmela i Scott s'enamoren i tornen als EUA, deixant a Mike tornar a casa pel seu compte, amb el cor destrossat. El pare de Scott mor, i Scott hereta la seva fortuna.\nDe tornada a Portland, Bob i la seva banda s'encaren en un restaurant de moda amb un Scott recentment reformat, però est els rebutja. Aquesta nit, Bob mor d'un atac al cor. L'endemà, els prostitutos munten un funeral tumultuós per a Bob, mentre que en el mateix cementiri, a unes iardes de distància, Scott assisteix al solemne funeral del seu pare. Al final de la pel·lícula, Mike està de nou en el tram desert de la carretera d'Idaho. Mentre sofreix un altre episodi de narcolèpsia, dos desconeguts en un camió frenen, prenen la seva motxilla i les seves sabates, i marxen. Moments després, arriba un cotxe del qual sali una figura no identificada – se suposa que és Scott —, que recull a Mike que continua inconscient, el col·loca en el vehicle i s’allunya.\nMy Own Private Idaho parteix de la novel·la de 1963 de John Rechy La ciutat de la nit, que retrata prostitutos del carrer que no reconeixen que són gais. Van Sant va escriure el guió original en els anys 1970, quan vivia a Hollywood. Després de llegir el llibre de Rechy, va tenir la impressió que era moltíssim millor que el que estava escrivint i el va aparcar durant anys. En 1988, quan feia el muntatge de la seva primera pel·lícula, Mala nit, Van Sant va conèixer a Michael Parker, el noi del carrer que va inspirar el personatge de Mike en My Own Private Idaho. Parker tenia també un amic anomenat Scott, que es buscava la vida al carrer com ell. En el guió, Van Sant va fer del personatge de Scott un nen ric, inspirant-se en prostitutos llistes de carrers que havia conegut a Portland.\nEl guió original consistia en dos guions diferents: el primer, titulat Modern Days, contava la història de Mike; el segon era una adaptació contemporània de les dues obres Enric IV de Shakespeare que incorporaven la història de Scott. Després de veure Campanades a mitjanit d'Orson Welles, Van Sant va tenir la idea de combinar els dos guions per a crear una única història. Per a ell, les dues obres de Shakespeare eren històries de carrer, el personatge de Bob li recordava a Falstaff, el príncep Hal de les obres de Shakespeare s'assemblava a Scott i el seu companyó corresponia a Mike. El guió va acabar sent una reestructuració de les obres shakespearianas. El títol definitiu ve de la cançó Private Idaho dels B-52's, que Van Sant escoltava quan viatjava pels Estats Units a principis dels anys 1980.\nVan Sant estava treballant alhora en un conte curt de 25 pàgines, de títol My Own Private Idaho, que pensava filmar amb un pressupost molt baix. Tractava de dos personatges llatins als carrers de Portland, que anaven a la recerca dels seus pares i viatjaven a una ciutat d'Espanya. Un d'ells s'enamorava d'una noia i abandonava al seu company. Van Sant tenia també un altre guió, The Boys of Storytown, en els quals apareixien els personatges de Mike i Scott així com d'Hans i Bob, però que Van Sant considerava inacabat. Finalment, mentre estava muntant Drugstore Cowboy, va acabar combinant Modern Days i Storytown amb el conte curt d'Idaho.\nVan Sant va enviar el guió que va escriure a moltes companyies cinematogràfiques, però cap d'aquestes el va prendre. Després que New Line Cinema accepta la història, comença la cerca d'actors. Les escenes són enviades a Reeves i Phoenix. Reeves accepta el paper, però el gerent de Phoenix no mostra el guió a l'artista. Així que Van Sant envia el guió a Reeves i Phoenix. Phoenix també accepta el rol amb la intenció d'allunyar-se de l'aparença de l'ídol juvenil\nLa fotografia principal es va dur a terme entre novembre i desembre de 1990, principalment a Portland , Seattle i Roma. Escenes de la carretera de l'Idaho representat en la pel·lícula es van rodar prop de Maupin, Oregon en Oregon Ruta 216. Phoenix va arribar a Portland dues setmanes abans de la fotografia per a començar amb la recerca. Van Sant recorda: "Semblava estar canviant en aquest personatge". Un dels directors de fotografia de la pel·lícula, Eric Alan Edwards, va recordar que l'actor semblava un nen del carrer i que d'una manera molt crua portava aquest paper: "Mai he vist a ningú tan decidit a viure el seu personatge". Diversos membres de l'equip complet, incloent a Michael Parker, Phoenix, Reeves i Flea vivien junts en una casa a Portland durant el rodatge. Un parell de vegades a la setmana anaven a tocar música junts. A causa del baix pressupost, un dia típic de filmació començava a les 6 del matí i acabava a les 11 pm.\nL'escena del foc en el camp era originalment curta, de tres pàgines que Phoenix re-va escriure en una escena de vuit pàgines on Mike professa el seu amor per Scott per a fer més evident la seva orientació sexual, mentre que Van Sant originalment l'havia fet més ambigua.\nCal destacar que a River li encantava viure el personatge, per la qual cosa es creu que hagi mantingut relacions amb Keanu durant el rodatge, o hagi consumit heroïna. A més, ell i Keanu eren amics molt pròxims, tant així que River li digués "El meu Romeo", tractar-ho com sweetheart (amor/afecte). A Keanu fins i tot avui li és impossible parlar de la mort del seu amic encara que ja hagin passat tants anys. Cal dir que Keanu va acceptar el paper perquè el seu co-estrella seria River i al revés, Phoenix havia manifestat voler treballar amb el seu amic Reeves.\nL'escena en la qual Mike (River Phoenix) li confessa a Scott (Keanu Reeves) que s'ha enamorat d'ell fa que, encara que sigui per aquest moment, molts considerin a la cinta una pel·lícula de culte. Encara que hi ha moltes més raons per a aquesta consideració.\nVa rebre, en general, molt bones crítiques. El prestigiós i catòlic Roger Ebert li va donar 3,5 de 4 estrelles.\nPrincipals guardons a què va optar la pel·lícula:\nCopa Volpi al millor actor (River Phoenix)\nNominació al Lleó d'Or (Gus Van Sant)\nPremi a la millor música de pel·lícula (Bill Stafford), millor actor (River Phoenix) i millor guió (Gus Van Sant)\nNominacions a la millor fotografia (Eric Alan Edwards i John J. Campbell), millor direcció (Gus Van Sant) i millor pel·lícula (Laurie Parker)\nFestival Internacional de Cinema de Toronto: Premi de la Crítica Internacional (Gus Van Sant)\nFestival de Cinema de Deauville: Premi de la Crítica (Gus Van Sant)\nNational Society of Film Critics Awards: Premi NSFC al millor actor (River Phoenix)\nPremis PGA: Premi Nova al productor més prometedor de pel·lícules (Laurie Parker)\n↑ «My Own Private Idaho (1991) - Release info» (en anglès). IMDb. [Consulta: 7 març 2014].\n↑ 2,0 2,1 2,2 2,3 2,4 2,5 2,6 Gus Van Sant: Swimming Against the Current. Even Cowgirls Get the Blues and My Own Private Idaho.. Faber & Faber, 1993, p. XXI-XXVI.\n↑ Independent Visions: A Critical Introduction to Recent Independent American Film. Ballantine Books, 1994. ISBN 9780345382498.\n↑ «His Own Private Idaho». Off-Hollywood Report, 6, 1991, pàg. 26-29.\nPàgina web de fans de la pel·lícula (anglès)\nObtingut de «https://ca.wikipedia.org/w/index.php?title=My_Own_Private_Idaho&oldid=28645449»\nDarrera modificació: 22 nov 2021 a les 20:00\nLa pàgina va ser modificada per darrera vegada el 22 nov 2021 a les 20:00.


Malgrat obrirà al maig el pas de la Pomareda.\nSegons informa el Malgrat Confidencial, les obres del pas soterrat de l’avinguda de la Pomereda de Malgrat de Mar estan pràcticament enllestides. Segons la cap de l’obra, Lorena Morales, un cop enllestides les tasques d’asfaltatge, només caldrà acabar totes les voreres, fer la plaça, senyalitzar i condicionar tota l’àrea, unes feines que permetrien inaugurar el pas el proper dia 9 de maig.\nLes obres per soterrar l’antic pas a nivell de l’avinguda de la Pomereda, que dóna accés a la zona de la platja de les fàbriques, van començar fa dos anys, temps en el que l’accés en aquesta platja en vehicle ha estat tallat en aquest punt, al capdavall del carrer Abad Oliva.\nDiversos problemes administratius han fet que el termini per acabar les obres s’anés canviant. En un primer moment es va parlar del mes de maig de 2008. L’última data fixada era aquest passat mes de març per poder tenir obert el pas soterrat per a vehicles per Setmana Santa. Finalment, s’obrirà just un any després de la previsió inicial.\nArticle anteriorGallostra de Pineda demana una suspensió temporal de contractes per a 80 treballadors\nArticle següentEl Maresme es promociona al Saló Internacional del Turisme de BCN


En el seu “Diccionari Vintage” (publicat cada dia a El Punt Avui) Vicenç Pagès Jordà al·ludia a la ridícula fórmula que fan servir alguns usuaris d'internet per omplir l'espai en què els demanen...\nPoema o problema\nDes de fa anys, una part del món de l'art (en tant que món) és una presa de pèl, una farsa endreçada. En el terreny poètic (en tant que art) aquest fenomen també és un fet, i fa ràbia. Els que...\nUn ric Casasses\nDesprés del Trànsit de Venus i abans de la lluna plena blava, Enric Casasses obté el Premi Nacional de Literatura. Ja era hora, senyors. Fill d'una parella amb molta química, la Pepita i l'Enric han...\nNo més amor\nHe decidit no tornar a parlar d'amor. L'amor no pot ser dit perquè, com versifica l'Enric Casasses, l'amor és ritual, el ritual és la vida i la vida, anar tirant. Si parles de l'amor en general, en...\nAmor és creació\nL'educació ens fa ser assenyats. Però som passionals. Aprenem de la febre. Som un megàfon i un traductor de les vibracions emocionals. Diuen que som excèntrics, però sabem quina és la realitat i...\n“Mai no estàs sola: sempre hi ha ombres que s'interposen entre tu i jo”: aquest vistós quartet que podria formar part de la poètica existencialista (en la línia de Jean Paul Sartre o Simone de...\nPer més que s'estimessin, no se sabien comunicar. Aquesta frase sembla trista, motiu de divorci o bé símptoma inequívoc d'amor incomplet, petit i moribund. Però, pensem-ho bé: l'amor és el mateix...\nLa seducció és un art, és pura intuïció com la música (diu el poeta). La suma d'aquesta primavera esquizofrènica i la ferocitat de les noves tecnologies està a punt de provocar un segon Big Bang....\nEl nom fa la cosa? De vegades sí i d'altres, afortunadament, no. Quan observem amb atenció el nom d'alguns restaurants sentim la necessitat d'imaginar quina mena de primat hi ha al darrere d'aquestes...


El PP demana contundència contra l'okupació per a protegir a l'Alcora davant un efecte crida - revistapoble.net\nInicio / L'ALCORA / El PP demana contundència contra l’okupació per a protegir a l’Alcora davant un efecte crida\nEl PP demana contundència contra l’okupació per a protegir a l’Alcora davant un efecte crida\nEl portaveu del PP, Vicente Mateo, lamenta que els missatges febles del PSOE al Consell i Ajuntament, “emparen actes delictius que condicionen la vida als nostres veïns”\nEl Partit Popular de l’Alcora ha reivindicat hui solucions a l’okupació il·legal d’habitatges que els veïns denuncien des de fa mesos i que lluny de solucionar-se s’ha aguditzat. Després de la problemàtica registrada en diversos habitatges l’edifici social de l’avinguda País Valencià, aquest setembre passat es localitzava un xalet ocupat a la urbanització El Pantà i la problemàtica s’ha estés a un altre bloc de cases del municipi.\n“El problema, lluny de resoldre’s, va en augment”, tal com ha assenyalat el portaveu del PP a l’Alcora, Vicente Mateo. “I no volem ser alarmistes, som realistes. Perquè la situació que viuen molts veïns, especialment els dels habitatges tutelats de l’avinguda País Valencià, no es resol i exigeix actuar”.\nTal com relata Mateo, “els veïns només volen viure en pau, una convivència cívica i el respecte a les lleis que tots ens hem donat”. Per això, “missatges febles que emparen i justifiquen fets delictius resulten absolutament lesius per a la nostra població. I fruit d’ells hui el problema s’estén a altres habitatges i no el podem permetre”.\nEn aquest sentit, el popular ha reivindicat una acció contundent i sense titubejos “per part del PSOE, tant des del Consell com des de l’Ajuntament de l’Alcora”. “Hi ha veïns que davant la inacció dels polítics estan prenent mesures per a evitar problemes. I són les autoritats les que haurien d’actuar amb accions fermes i declaracions clares i rotundes, no els veïns, que són al cap i a la fi víctimes d’aquesta situació”.\nMateo reclama el Pla antiokupació que el PP ha promogut nivell nacional amb l’objectiu de “protegir els propietaris i veïns, les víctimes, enfront dels delinqüents, aquells que ocupen de manera il·legal habitatges saltant-se l’ordre establit”. “És necessari actuar i exigir solucions com les que des del PP propugnem a nivell nacional, amb l’expulsió dels okupes dels habitatges en 12 hores, penes de presó d’1 a 3 anys per als qui se salten la llei, així com la possibilitat d’emprendre accions legals per part de les comunitats de propietaris”. “Posar-nos de perfil, com acostuma el PSOE, només ens portarà més problemes”, ha conclòs el regidor del PP a l’Alcora.


Com utilitzar endolls de Congo-Kinshasa a Costa d'Ivori\nConnectors, preses de corrent, adaptadors i altra informació necessària per viatjar des de Congo-Kinshasa a Costa d'Ivori en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Congo-Kinshasa a Costa d'Ivori sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El PROCICAT flexibilitza les mesures en la celebració d’actes culturals – Agrupació del Bestiari Festiu i Popular de Catalunya\n15 de març de 2021 26 de març de 2021 Meritxell Bayarri\nA partir d’avui dilluns 15 de març, entra en vigor una modificació de les mesures de prevenció de la Covid-19, en la qual es relaxen alguns punts. Pel que fa a la Cultura Popular, cal tenir en compte:\nEs recupera la lliure mobilitat a tot Catalunya, però només per a desplaçaments amb el grup bombolla.\nS’haurà de portar una declaració d’autoresponsabilitat que justifiqui el motiu del desplaçament.\nContinua vigent el toc de queda, entre les 10 de la nit i les 6 del matí.\nEs manté el confinament perimetral de Catalunya.\nLes trobades socials es poden fer d’un màxim de 6 persones tant a l’interior com a l’exterior, llevat que es tracti de convivents.\nS’aixeca la prohibició de celebrar gales, lliurament de premis i festivals. Es podran fer respectant les mesures de seguretat vigents a la resta d’activitats culturals.\nEs podran fer actes de cultura popular i tradicional, sempre que siguin estàtics i en espais perimetrals o tancats, amb el públic assegut. La limitació de l’aforament és el mateix que a la resta d’espectacles (50% d’aforament i un màxim de 500 espectadors per actuació o sessió).\nRecordem que museus, galeries d’art, sales d’exposicions, arxius i biblioteques poden fer els actes culturals amb públic, amb un 50% d’aforament. L’accés a aquests equipaments manté l’aforament màxim del 50%.\nEn cinemes, teatres, auditoris, circs, sales de concert no hi ha canvis: es poden fer amb el límit de 50% d’aforament i un màxim de 500 espectadors per actuació o sessió.\nSi són activitats culturals a l’aire lliure, o bé en espais físics tancats que compleixin amb les condicions de ventilació i qualitat de l’aire reforçades, poden obrir, respectant el límit de l’aforament al 50%, fins a un màxim de 1.000 persones per sessió o actuació, totes assegudes, i amb assignació prèvia de seients i registre previ.\nAls centres cívics també es permet la represa de l’activitat a l’aire lliure de persones més grans de 60 anys, sempre en grups de 6 persones com a màxim.\n(Foto: Basilisc de Reus / Facebook Basilisc de Reus)


Élite Taxi demana la suspensió d'Uber per presumpta circulació de cotxes sense identificar\nPublicat 07/08/2021 17:25CET\nÉlite Taxi ha demanat a l'Institut Metropolità del Taxi (Imet) que suspengui "amb caràcter immediat" l'activitat de la plataforma d'Uber per no complir, segons l'associació, l'obligació d'identificar de manera visible els seus vehicles per als usuaris, i obrir el corresponent expedient sancionador.\nAixí ho ha remès a la Imet el coordinador de l'entitat, Alberto Álvarez, en un escrit al que ha tingut accés Europa Press.\n"Els distintius hauran de ser autoritzats prèviament i podran situar-se únicament al vidre posterior del vehicle. Hauran de ser d'un material que no impedeixi la visibilitat de l'interior del vehicle ni pugui afectar la seguretat de la conducció", afegeix l'informe.\nSegons Álvarez, l'associació del Taxi ha pogut constatar que existeix un compliment desigual per part d'algunes empreses que ofereixen serveis de transport de taxi a la ciutadania, "perquè alguns taxis porten molts més distintius dels que permet el reglament i, en altres casos, no porten ni el distintiu obligatori a la luneta posterior".\nHa destacat el cas d'Uber, "que el seu 100% de llicències adscrites a l'aplicació incompleixen flagrantment la norma citada", perquè segons Élite Taxi circulen sense portar cap distintiu de la companyia que sigui visible per a les persones usuàries, i ha demanat que compleixin els requisits de preus del Reglament Metropolità del Taxi.\n"És més, a la pàgina web d'Uber indica de manera expressa que, a la ciutat de Barcelona, no cal posar cap adhesiu ni identificatiu d'Uber al cotxe", ha insistit l'associació.


Llibertat religiosa a Viêt Nam - Chào ông Viêt Nam\n14 de febrer de 2007 a les 7:04 am\nLlegeixo en un diari aquest matí que la Fundació Rafto de Noruega ha atorgat un premi al lídel del partit Budista Unificat de Viêt Nam Thich Quang Do un premi. El govern vietnamita no ha autoritzat a la delegació noruega per viatjar a Hà Nôi i entregar aquest premi, i el senyor Do no vol anar a Noruega ja que tem que el Govern no el deixi tornar a entrar.\nEl Govern controla les activitats de les religions, i no vol protagonismes.\nAmb la seva entrada al món, aquestes notícies són el contrapunt d’un govern que no ho té fàcil i que vol continuar amb la seva política d’obrir-se al món, però sense perdre els seus orígens.\nUn apunt final; aquesta fundació ha atorgat quatre premis anteriorment que posteriorment van rebre el Nobel de la Pau.\nNo tinc més elements ni coneixements d’aquest país tant llunyà, però jo segueixo insistint; tenen fixa’t un rumb per millorar la vida del país i creuen en les seves arrels.


Pla Jove Cornellà 2021-2024 - Ajuntament de Cornellà\nPla Jove Cornellà 2021-2024 Consolidar aquells recursos que ja funcionen, millorar els que no han estat satisfactoris, i aportar noves propostes per continuar acompanyant la joventut de Cornellà en el seu desenvolupament. https://www.cornella.cat/ca/viure-a-cornella/cornella-humana/joves/pla-jove-cornella-2021-2024 https://www.cornella.cat/@@site-logo/00-portada-ajcornella_03.png\nConsolidar aquells recursos que ja funcionen, millorar els que no han estat satisfactoris, i aportar noves propostes per continuar acompanyant la joventut de Cornellà en el seu desenvolupament.\nEl Pla Jove de Cornellà 2021-2024 és un document on s’analitzen les necessitats dels joves del municipi i es defineixen les línies d'actuació que durà a terme l'Ajuntament de Cornellà durant quatre anys per aportar millores en els diferents àmbits que afecten al desenvolupament de les persones joves.\nDesprés d’una extensa diagnosi de la situació actual i un procés participatiu amb diferents departaments municipals, grups de joves i entitats de la ciutat, s’han determinat un seguit d’accions que s’estructuren en quatre grans objectius:\nEngloba els diferents recursos que pot trobar el col·lectiu jove per fomentar aquesta, i àmbits essencials com l’educació, l’ocupació i l’habitatge.\nAccions concretes per afavorir la participació, l’associacionisme i les diferents xarxes socials que es poden establir.\nEl tercer dels objectius està vinculat a la creació artística, el coneixement, l’emprenedoria i la potenciació de diferents grups de joves relacionats amb alguns dels programes que es treballen, com la igualtat, la salut i l’oci nocturn.\nObjectiu relacionat amb el benestar dels joves i, concretament, en els àmbits de la salut, l’oci, els drets i l’esport.\nLes dinàmiques i els hàbits relacionals dels joves porten a considerar dintre del seu àmbit d’actuació el tram d’edat de 30 a 34 anys, en la mesura que els diferents projectes de dinamització i alguns dels serveis els tenen també com a usuaris. Així doncs, tindríem un col·lectiu de població de 19.180 joves de 15 a 34 anys, que representa el 21,65% de la població de Cornellà (88.592 habitants a desembre de 2019). Més d’una cinquena part dels cornellanencs, per tant, són objecte concret i específic de la política local de joventut.\nDocument del Pla Jove de Cornellà de Llobregat 2021-2024\nPolítica local de Joventut - Diagnosi estadística